ཁོའི་ཨ་ཕ་ནི་དམངས་གཙོའི་བཅོས་སྒྱུར་སྔོན་གྱི་སྡེ་བ་གཞུང་གི་བཤན་པ་ཡིན་པས།ཁོའི་ལག་འོག་ཏུ་སེམས་ཅན་མང་དག་ཅིག་གི་ཁྲག་དམར་འགོས་ཡོད།བོད་ལ་དམངས་གཙོའི་བཅོས་བསྒྱུར་བཏང་རྗེས།ད་གཟོད་ཨ་ཁུ་རྣམ་རྒྱལ་གྱིས་བཤན་པའི་ལས་ཀ་སྤངས་ཏེ་དགེ་བ་བསྒྲུབས་ནས་རང་གི་སྔོན་བྱས་ཀྱི་ནག་ཉེས་ལ་སྡིག་བཤགས་བྱེད་ཀྱིན་ཡོད་པས།ཉི་མ་ལྷ་སར་སོང་སྟེ་ལྷ་སའི་ཇོ་བོ་མཇལ་རྒྱུ་ནི་ད་ལྟ་ཁོའི་མི་ཚེའི་ཁྲོད་ཀྱི་ལས་ཀ་འགངས་ཆེན་ཞིག་ཡིན་ལ།ཁོའི་མི་ཚེ་འདིའི་ལས་ཀ་ཡོད་དོ་ཅོག་གི་ལྟེ་བའང་ཡིན་པས།དོན་གྲུབ་ནི་ཨ་ཕའི་ཤ་རུས་ལས་མཆེད་པའི་བུ་ཕྲུག་ལྷད་མེད་ཅིག་ཡིན་པས་ན།ད་ལྟ་ཨ་ཕ་ལྷ་སར་ཁྲིད་དེ་ལྷ་སའི་ཇོ་བོ་མཇལ་དུ་བཅུག་རྒྱུ་ནི་ཁོའི་ཕྲག་ཐོག་ཏུ་བབས་པའི་འགན་འཁྲི་ཡིན་པ་ཁོས་ཤེས་ཡོད།